MGM-140 ATACMS

MGM-140 ATACMS (inglise keeles Army TACtical Missile System, sõna-sõnalt 'armee taktikaline raketisüsteem') on Ameerika Ühendriikide ettevõttes Lockheed Martin toodetav tahkel kütusel töötav pind-pind-tüüpi taktikaline ballistiline rakett, laskekaugusega kuni 300 km.

ATACMS laskemoona saavad kasutada mitmikraketiheitjad M270 MLRS ja M142 HIMARS.

 Variandid 
 M39 (ATACMS Block I): inertsiaalse juhtimissüsteemiga rakett laskekaugusega 25–165 kilomeetrit, mis kannab 950 M74 tüüpi jalaväe- ja materjalivastast (APAM) väikepommi. Aastatel 1990–1997 toodeti kokku 1650 M39 raketti, misjärel võeti tootmisesse M39A1 variant. Ameerika Ühendriigid kasutasid Lahesõjas ära 74 ja Iraagi sõjas 379 M39 raketti.https://web.archive.org/web/20220612183506/https://ndiastorage.blob.core.usgovcloudapi.net/ndia/2016/armament/Turner.pdfhttps://web.archive.org/web/20220623222155/https://mca-marines.org/wp-content/uploads/0518-Long-Range-Precision-Fires.pdf Ülejäänud moderniseeritakse M57E1 tüüpi rakettideks.https://web.archive.org/web/20220623212005/https://www.dote.osd.mil/Portals/97/pub/reports/FY2018/army/2018atacms.pdf?ver=2019-08-21-155806-710https://web.archive.org/web/20210802085218/https://www.militaryaerospace.com/sensors/article/14207794/munitions-navigation-and-guidance-payloads
 M39A1 (ATACMS Block IA): GPS-juhtimissüsteemiga rakett laskekaugusega 20–300 kilomeetrit, mis kannab 300 M74 tüüpi jalaväe- ja materjalivastast (APAM) väikepommi. Aastatel 1997–2003 toodeti kokku 610 seda tüüpi raketti, millest 74 kasutati ära Iraagi sõjas. Ülejäänud moderniseeritakse M57E1 tüüpi rakettideks.
 M48 (ATACMS Quick Reaction Unitary): GPS-juhtimissüsteemiga rakett laskeulatusega 70–300 km, mis kannab 230 kg kaaluvat WDU-23/B tüüpi brisantlõhkeainega kildlõhkepead (uuendatud variant laevatõrjerakett Harpoon WDU-18/B tüüpi lõhkepeast). Aastatel 2001–2004 toodeti kokku 176 M48 raketti, misjärel võeti tootmisesse M57 variant. Iraagi sõja ajal kasutati neist ära 16 ning veel 42 tükki lasti välja operatsiooni Kestev Vabadus (2001–2014) käigus. Ülejäänud raketid on Ameerika Ühendriikide maaväe ja merejalaväe arsenalis.
 M57 (ATACMS TACMS 2000): GPS-juhtimissüsteemiga rakett laskeulatusega 70–300 km, mis kannab samuti WAU-23/B kildlõhkepead. Aastatel 2004–2013 toodeti kokku 513 M57 raketti. Raketi tõenäoline keskmine ringhälve on 9 meetrit.https://web.archive.org/web/20220729034349/https://ndiastorage.blob.core.usgovcloudapi.net/ndia/2007/psa_apr/pincoski.pdf
 M57E1 (ATACMS Modification): GPS-juhtimissüsteemiga rakett. Tegu on M39 ja M39A1 tüüpi rakettidega, millel uuendati mootoreid, sihtimis- ja navigatsioonisüsteeme ning riistvara. Samuti vahetati M74 väikepommid välja WAU-23/B kildlõhkepea vastu. Raketile on lisatud lähedusandurid, mis võimaldavad raketi õhus lõhata. Tootmine algas 2017. aastal, 220 ühiku suuruse esmatellimusega.

 Kasutajad 
 Praegused kasutajad 
 : Ameerika Ühendriikide maavägi ja merejalavägi
  Araabia Ühendemiraatide maavägi ostis 2014. aastal 100 M57 tüüpi ATACMS-i raketti.https://web.archive.org/web/20230330114924/https://www.federalregister.gov/documents/2014/10/09/2014-24085/36b1-arms-sales-notification
 : Bahreini kuninglik maavägi ostis 2018. aastal 30 M39 ja 110 M57 tüüpi ATACMS-i raketti.https://web.archive.org/web/20120112011513/http://www.lockheedmartin.com/news/press_releases/2000/BahrainPurchasesLockheedMartinSATAC.htmlhttps://web.archive.org/web/20210502030232/https://www.federalregister.gov/documents/2018/11/08/2018-24403/arms-sales-notification
 : Katari emiirii maavägi ostis 2012. aastal 60 M57 tüüpi ATACMS-i raketti.https://web.archive.org/web/20210505161233/https://www.federalregister.gov/documents/2013/01/04/2012-31724/36b1-arms-sales-notification
 : Kreeka maavägihttps://web.archive.org/web/20120222100311/http://www.lockheedmartin.com/us/who-we-are/global/greece.html
 : Lõuna-Korea maavägi ostis 2002. aastal 111 M39 (Block I) ja 111 M39A1 (Block IA) ATACMS raketti M270 MLRS'ide jaoks.https://books.google.com/books?id=G4ZjTL9q2wIC (lk 37–38)https://books.google.com/books?id=Jsd5CgAAQBAJ (lk 301)
 : Poola maavägi ostis 30 M57 tüüpi ATACMS-i raketti, mis toimetati kohale 2022. aasta juuniks.https://web.archive.org/web/20221115205921/https://www.federalregister.gov/documents/2019/02/06/2019-01231/arms-sales-notification 2023. aasta veebruaris tellis Poola veel 45 M57 tüüpi ATACMS-it.https://web.archive.org/web/20230330232045/https://www.dsca.mil/press-media/major-arms-sales/poland-high-mobility-artillery-rocket-system-himars-0
 : Rumeenia maavägi ostis 54 M57 tüüpi ATACMS-i raketti, mis toimetati kohale 2022. aasta juuniks.https://web.archive.org/web/20220613125007/https://www.defenseromania.ro/armata-romana-a-efectuat-in-premiera-trageri-cu-sistemul-himars_616803.htmlhttps://web.archive.org/web/20220611075627/https://www.hotnews.ro/stiri-defense-25612194-foto-video-romania-executat-primele-trageri-reale-sistemul-rachete-himars-simulat-atacarea-unor-nave-marea-neagra.htmhttps://web.archive.org/web/20221129025818/https://www.federalregister.gov/documents/2017/10/24/2017-22984/arms-sales-notification
 : Türgi maavägi kasutab M39A1 (Block IA) tüüpi ATACMS rakette.https://web.archive.org/web/20101213081335/http://www.lockheedmartin.com/news/press_releases/2009/MFC_022609_LockheedMartinsSuccessfully.htmlhttps://web.archive.org/web/20111014054513/http://missilethreat.com/missilesoftheworld/id.73/missile_detail.asp
 : Ukraina relvajõud kasutavad M39 (Block I) tüüpi ATACMS rakette.

 Tulevased kasutajad 

 : 2022. aasta juulis andisid Ühendriigid heakskiidu müüa Eestile 18 M57 tüüpi ATACMS raketti.https://web.archive.org/web/20230210091708/https://www.dsca.mil/press-media/major-arms-sales/estonia-m142-high-mobility-artillery-rocket-system-himars
 : 2022. aasta novembris andisid Ühendriigid heakskiidu müüa Leedule 18 M57 tüüpi ATACMS raketti.https://web.archive.org/web/20230105203829/https://www.dsca.mil/press-media/major-arms-sales/lithuania-m142-high-mobility-artillery-rocket-system-himars


 Vaata ka 
 9K720 Iskander
 Precision Strike Missile

Viited

Välislingid

 Ametlik veebileht

Kategooria:Ballistilised raketid
Kategooria:Ameerika Ühendriikide sõjatehnika
Kategooria:Lockheed Martin